ОБЯВЛЕНИЕ
На основание чл. 26, ал. 2 от  Закона за нормативните актове/ЗНА/, във връзка с чл. 77 от АПК
ПРОЕКТ ЗА ИЗМЕНЕНИЕ И ДОПЪЛНЕНИЕ НА
Наредба № 2 за реда на придобиване, управление и разпореждане с имоти и вещи – общинска собственост

На заинтересованите граждани и организации се предоставя 14-дневен срок, считан от 09. 07. 2014 г. до 23. 07. 2014 г. включително, за предложения и становища по Проекта за изменение и допълнение на Наредбата № 2 за реда  на придобиване, управление и разпореждане с имоти и вещи – общинска собственост на адрес: гр. Летница, бул.”България” № 19 - Общински център за услуги и информация при Община Летница


На основание чл. 21, ал. 1,  т. 23 и ал. 2 от ЗМСМА, във връзка с чл. 8, ал. 2 от ЗОС

ПРЕДЛАГАМ

Общински съвет гр. Летница да приеме следните изменения и допълнения в Наредбата № 2 за реда  на придобиване, управление и разпореждане с имоти и вещи – общинска собственост:

І. В  чл. 5 се създава нова  ал. 7
„(7) Промяната на предназначението по ал. 6 се извършва с решение на Общински съвет, при спазване на условията и реда на Закона за опазване на земеделските земи и в съответствие с разпоредбите на чл. 25 от ЗСПЗЗ“


II.  Създава се нов:

„Чл. 52а. (1) Общинският съвет определя с решение, прието с мнозинство от общия брой на съветниците :
1. размера и местоположението на мерите и пасищата за общо и за индивидуално ползване в зависимост от броя и вида на отглежданите пасищни животни на територията на съответното землище; 
2. правила за ползването на мерите и пасищата на територията на общината. 
(2) Списъците с пасищата, мерите и ливадите за общо и за индивидуално ползване, както и правилата за ползването на мерите и пасищата на територията на общината се приемат ежегодно, в срок, определен в Правилника за прилагане на Закона за собствеността и ползуването на земеделските земи.“

ІІI. „Чл.69. (1) Търгът се открива със заповед на кмета на общината, която съдържа:
1. описание на имотите или вещите - предмет на търга.
2. вида на търга - с тайно или явно наддаване;
3. начална тръжна цена;
4. начин и срок на плащане и евентуални обезпечения за неговото извършване;
5. датата, мястото и часа на провеждане на търга;
6. специални изисквания към участниците, когато това се налага от вида на обекта или от Решението на Общинския съвет;
7. размера на депозита за участие;
8. цена на тръжните документи и мястото за закупуването им;
9. други тръжни условия.“

се допълва и изменя така:

„Чл.69. (1) Търгът се открива със заповед на кмета на общината, която съдържа:
1. описание на имотите или вещите - предмет на търга.
2. вида на търга - с тайно или явно наддаване;
3. начална тръжна цена;
4. начин и срок на плащане и евентуални обезпечения за неговото извършване;
5. датата, мястото и часа на провеждане на първоначалния и повторния публичен търг. Повторния публичен търг се провежда най-късно в десетдневен срок от провеждане на първоначалния.
6. специални изисквания към участниците, когато това се налага от вида на обекта или от Решението на Общинския съвет;
7. размера на депозита за участие;
8. цена на тръжните документи и мястото за закупуването им;
9. други тръжни условия.“

IV. “Чл.72. (4)В случаите по ал.2 и 3, кметът на общината насрочва повторен търг в едномесечен срок, считано от датата на съставяне на протокола на комисията.”

се изменя и приема следния вид:

“Чл.72.(4)В случаите по ал.2 и 3, повторен публичен търг се провежда по обявените в заповедта на кмета за насрочване на тръжна процедура, дата, място и час.”



V. В чл.78 се създава нова ал. 5
[bookmark: _GoBack]“(5) В случай на предложена еднакво висока цена от повече участници, публичният търг с тайно наддаване продължава между тях с явно наддаване и започва от тази цена, без стъпка на наддаване.“






М О Т И В И      
 КЪМ 
ПРОЕКТА ЗА 
ИЗМЕНЕНИЕ И ДОПЪЛНЕНИЕ НА 
Наредба № 2 за реда на придобиване, управление и разпореждане с имоти и вещи – общинска собственост

(съгласно изискванията на чл.28, ал.2 от ЗНА)

1. Причини, налагащи приемането на изменението и допълнението на подзаконовия нормативен акт:

Нуждата от оптимизиране на процедурата по отдаване под наем и разпореждането с общинско имущество чрез провеждането на тръжни процедури. 
Настоящите промени в Наредба № 2 са във връзка с направените изменения и допълнение на ЗСПЗЗ . 
2. Цели, които се поставят:
Целите  на този проект са:
- законосъобразност 
- оптимизиране на процедурата при провеждане на търгове
 3. Финансови и други средства, необходими за прилагането на новата уредба.
Проектът за изменение и допълнение на предлаганата Наредба не изисква нови финансови или други средства.
4. Очаквани резултати от прилагането, включително финансови, ако има такива.
Очакваните резултати от прилагането на Наредбата са: 
- законосъобразност
- финансови, чрез намаляване разходите при провеждане на търгове.
5. Анализ за съответствие с правото на Европейския съюз.
	Предлаганото изменение и допълнение на Наредба № 2 за реда на придобиване, управление и разпореждане с имоти и вещи – общинска собственост е подзаконов нормативен акт за прилагане на отделни разпоредби на Закона за общинската собственост.



ВНОСИТЕЛ:
Д-Р КРАСИМИР ДЖОНЕВ
Кмет на община Летница




